pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.พม. ย้ำศูนย์ช่วยเหลือสังคมตำบลทำงานแบบบูรณาการ ดึงภาคีเครือข่ายแก้ไขปัญหาประชาชน
วันอังคารที่ 10 มกราคม 2566
รมว.พม. ย้ําศูนย์ช่วยเหลือสังคมตําบลทํางานแบบบูรณาการ ดึงภาคีเครือข่ายแก้ไขปัญหาประชาชน
รมว.พม. ย้ําศูนย์ช่วยเหลือสังคมตําบลทํางานแบบบูรณาการ ดึงภาคีเครือข่ายแก้ไขปัญหาประชาชน
เมื่อวันที่ 7 มกราคม 2566 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ได้ประชุมกําหนดเป้าหมายการขับเคลื่อนงานศูนย์ช่วยเหลือสังคมอําเภอนครไทย ปี 2566 ร่วมกับผู้บริหารกระทรวง พม. ผู้บริหารท้องถิ่น คณะทํางานศูนย์ช่วยเหลือสังคมอําเภอนครไทย ผู้นําชุมชน ผู้แทนภาคีเครือข่าย และอาสาสมัครพัฒนาสังคมและความมั่นคงของมนุษย์ (อพม.) ในพื้นที่ ณ เทศบาลตําบลนครไทย อําเภอนครไทย จังหวัดพิษณุโลก
ทั้งนี้ ที่ประชุมได้ตั้งเป้าหมายการขับเคลื่อนงานศูนย์ช่วยเหลือสังคมตําบลในพื้นที่อําเภอนครไทย โดยให้เป็นศูนย์กลางบูรณาการความร่วมมือในการบริการสวัสดิการสังคมสําหรับการพัฒนาคุณภาพชีวิตของประชาชนทุกกลุ่มเป้าหมายและทุกช่วงวัยอย่างทั่วถึงและสะดวกรวดเร็ว ด้วยการให้บริการสวัสดิการสังคมแบบเบ็ดเสร็จ ณ จุดเดียว (One Stop Service) โดยทํางานให้การช่วยเหลือดูแลร่วมกับภาคีเครือทุกภาคส่วน โดยเฉพาะ อพม. ที่มีความใกล้ชิดกับประชาชนในพื้นที่
นายจุติ กล่าวเพิ่มเติมว่า สําหรับการแก้ไขปัญหาในพื้นที่ทั้งปัญหาความยากจน ที่อยู่อาศัยสําหรับผู้สูงอายุและคนพิการการสร้างงาน สร้างอาชีพให้แม่เลี้ยงเดี่ยว เด็ก และเยาวชน การทําให้ประชาชนเข้าถึงสิทธิสวัสดิการภาครัฐ 100 เปอร์เซ็นต์ และปัญหาอื่นๆ จําเป็นต้องทํางานแบบบูรณาการร่วมกับภาคีเครือข่ายทุกภาคส่วน เพื่อพัฒนาและยกระดับคุณภาพชีวิตของประชาชนในพื้นที่อย่างเข้มแข็งและยั่งยืน
#ช่วย24ชั่วโมง
#ช่วย24ชม
#พมช่วย24ชม
#ข่าวพม
รัฐบาลไทย-ข่าวทำเนียบรัฐบาล-รสอ.รก.รปอ.ณัฏฐิญา เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 20 ของกระทรวงอุตสาหกรรม
วันอังคารที่ 10 มกราคม 2566
10/01/2566
รสอ.รก.รปอ.ณัฏฐิญา เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 20 ของกระทรวงอุตสาหกรรม
รสอ.รก.รปอ.ณัฏฐิญา เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 20 ของกระทรวงอุตสาหกรรม
เมื่อวันที่ 10 มกราคม 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นประธานเปิดการฝึกอบรมหลักสูตรการเป็นข้าราชการที่ดี รุ่นที่ 20 จัดขึ้นระหว่างวันที่ 9-20 มกราคม 2566 ในรูปแบบผสมผสาน Onsite และรูปแบบ Online โดยมีผู้เข้าอบรม จาก 6 หน่วยงาน ได้แก่ 1.สํานักงานปลัดกระทรวงอุตสาหกรรม 18 คน 2.กรมโรงงานอุตสาหกรรม จํานวน 12 คน 3.กรมอุตสาหกรรมพื้นฐานและการเหมืองแร่ จํานวน 10 คน 4.สํานักงานคณะกรรมการอ้อยและน้ําตาลทราย จํานวน 2 คน 5.สํานักงานมาตรฐานผลิตภัณฑ์อุตสาหกรรม จํานวน 14 คน 6.สํานักงานเศรษฐกิจอุตสาหกรรม จํานวน 1 คน รวมทั้งสิ้นจํานวน 57 คน ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และผ่านโปรแกรม ZOOM
รสอ.รก.รปอ.ณัฏฐิญา กล่าวว่า การจัดอบรมสัมมนาในครั้งนี้เพื่อให้ข้าราชการใหม่รับทราบระเบียบแบบแผนของทางราชการ มีการเสริมสร้างสมรรถนะและทักษะที่จําเป็นสําหรับการปฏิบัติราชการ การส่งเสริมด้านคุณธรรมและจริยธรรม และการเป็นข้าราชการที่ดี รวมทั้งพัฒนาเครือข่าย สร้างสายสัมพันธ์ที่ดี ในการปฏิบัติงานระหว่างส่วนราชการในสังกัดกระทรวงอุตสาหกรรม และการมี Mindset ที่ดีต่อการปฏิบัติงานเพื่อพัฒนาองค์กร รวมถึงร่วมกันผลักดันนโยบาย 4 มิติ ส่งเสริมธุรกิจ ดูแลสังคม รักษาสิ่งแวดล้อม และกระจายรายได้สู่ชุมชน เน้นการทํางานด้วย MIND ใช้ “หัว” และ“ใจ” มุ่งยกระดับภาคอุตสาหกรรมคู่ชุมชน ภายใต้แนวคิด “อุตสาหกรรมดี อยู่คู่กับชุมชนอย่างยั่งยืน” ซึ่งข้าราชการใหม่นี้จะเป็นพลังและความหวังของกระทรวงอุตสาหกรรม ในการผลักดันนโยบายสําคัญๆไปสู่การพัฒนาและทิศทางที่มุ่งหวังในอนาคต
รัฐบาลไทย-ข่าวทำเนียบรัฐบาล-ครม. เห็นชอบ วงเงินงบประมาณรายจ่าย 3.35  ล้านล้านบาท
วันอังคารที่ 10 มกราคม 2566
10/01/2566
ครม. เห็นชอบ วงเงินงบประมาณรายจ่าย 3.35  ล้านล้านบาท
ครม. เห็นชอบ วงเงินงบประมาณรายจ่าย 3.35  ล้านล้านบาท
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี ( 10 มกราคม 2566) เห็นชอบวงเงินงบประมาณรายจ่ายประจําปีงบประมาณ พ.ศ. 2567 จํานวน 3,350,000 ล้านบาท เพิ่มขึ้นจากพระราชบัญญัติงบประมาณรายจ่ายประจําปีงบประมาณพ.ศ. 2566 ที่กําหนดไว้ที่ 3,185,000 ล้านบาท เป็นจํานวน 165 ล้านบาทหรือเพิ่มขึ้นร้อยละ 5.18
สาระสําคัญงบประมาณรายจ่ายประจําปีงบประมาณ พ.ศ. 2567 ดังนี้
1. โครงสร้างงบประมาณรายจ่าย ประกอบด้วย               (1) รายจ่ายประจํา จํานวน 2,508,990.9 ล้านบาท เพิ่มขึ้นจากปีงบประมาณ พ.ศ. 2566 จํานวน 106,451.2 ล้านบาท หรือเพิ่มขึ้นร้อยละ 4.43 และคิดเป็นสัดส่วนร้อยละ 74.89 ของวงเงินงบประมาณรวม ลดลงจากงบประมาณปี 2566 ซึ่งมีสัดส่วน 75.43                                   (2) รายจ่ายเพื่อชดใช้เงินคงค้าง จํานวน 33,759.1 ล้านบาท เพิ่มขึ้นจากปีงบประมาณ พ.ศ. 2566 ซึ่งไม่มีการเสนอตั้งงบประมาณหรือเพิ่มขึ้นร้อยละ 100 คิดเป็นสัดส่วนร้อยละ 1.01 ของวงเงินงบประมาณรวม                         (3.) รายจ่ายลงทุน จํานวน 690,000 ล้านบาท เพิ่มขึ้นจากปีงบประมาณ พ.ศ. 2566 จํานวน 520.1 ล้านบาท หรือเพิ่มขึ้นร้อยละ 0.08 และคิดเป็นสัดส่วนร้อยละ 20.60 ของวงเงินงบประมาณรวม ลดลงจากปีงบประมาณ พ.ศ. 2566 ซึ่งมีสัดส่วนร้อยละ 21.65                                 (4.) รายจ่ายชําระคืนเงินต้น จํานวน 117,250 ล้านบาท เพิ่มขึ้นจากปีงบประมาณ 2566 จํานวน 17,250 ล้านบาท หรือเพิ่มขึ้นร้อยละ 17.25 และคิดเป็นสัดส่วนร้อยละ 3.50 ของวงเงินงบประมาณรวม เพิ่มขึ้นจะปีงบประมาณ พ.ศ. 2566 ซึ่งมีสัดส่วน 3.14
2. รายได้สุทธิ จํานวน 2,757,000 ล้านบาท เพิ่มขึ้นจากปีงบประมาณ พ.ศ. 2566 จํานวน 267,000 ล้านบาทหรือเพิ่มขึ้นร้อยละ 10.72
3. งบประมาณขาดดุล จํานวน 593,000 ล้านบาท ลดลงจากปีงบประมาณ พ.ศ. 2566 จํานวน 102,000 ล้านบาท หรือลดลงร้อยละ 14.68 และคิดเป็นสัดส่วนร้อยละ 3.00 ของผลิตภัณฑ์มวลรวมในประเทศ ลดลงจากปีงบประมาณพ.ศ. 2566 ซึ่งมีสัดส่วนร้อยละ 3.70
ทั้งนี้ วงเงินงบประมาณรายจ่ายจํานวน 3,350,000 ล้านบาท เท่ากับกรอบวงเงินตามแผนการคลังระยะปานกลาง ( ปีงบประมาณ 2567 - 2570) ที่คณะรัฐมนตรีได้มีมติเห็นชอบเมื่อวันที่ 27 ธันวาคม 2565 สําหรับงบประมาณรายจ่ายงบลงทุนและงบประมาณรายจ่ายชําระเงินคืนต้นเงินกู้ มีสัดส่วนอยู่ภายในกรอบที่กําหนดตามพระราชบัญญัติวินัยการเงินการคลังของรัฐบาลพ.ศ. 2561
ทั้งนี้ หน่วยรับงบประมาณ จะส่งรายละเอียดคําของบประมาณฯ ให้สํานักงบประมาณภายในวันที่ 27 มกราคม 2566 เพื่อพิจารณาต่อไป
โฆษกประจําสํานักนายกรัฐมนตรี ยังได้กล่าวเพิ่มเติมว่า ในที่ประชุม ครม. นายกรัฐมนตรียังกําชับ ทั้งการเพิ่มประสิทธิภาพการเบิกจ่ายงบประมาณ โดยเฉพาะรายจ่ายลงทุนให้มีการเบิกจ่ายรวดเร็วเพื่อ ให้เป็นไปตามเป้าหมายที่กําหนด รวมทั้งนําเทคโลโลยีมาปรับใช้ในการบริหารจัดการภาครัฐ เพื่อเพิ่มประสิทธิภาพ ลดค่าใช้จ่ายภาครัฐในอนาคตด้วย
รัฐบาลไทย-ข่าวทำเนียบรัฐบาล-ครม. เห็นชอบผลคัดเลือกเอกชนร่วมลงทุน โครงการพัฒนาปรับปรุงท่าเรือสงขลา พร้อมอนุมัติ 3,184.57 ล้านบาท ให้กรมเจ้าท่า ขุดลอกและบำรุงรักษาร่องน้ำสงขลา เพิ่มศักยภาพ
วันอังคารที่ 10 มกราคม 2566
10/01/2566
ครม. เห็นชอบผลคัดเลือกเอกชนร่วมลงทุน โครงการพัฒนาปรับปรุงท่าเรือสงขลา พร้อมอนุมัติ 3,184.57 ล้านบาท ให้กรมเจ้าท่า ขุดลอกและบํารุงรักษาร่องน้ําสงขลา เพิ่มศักยภาพ
ครม. เห็นชอบผลคัดเลือกเอกชนร่วมลงทุน โครงการพัฒนาปรับปรุงท่าเรือสงขลา พร้อมอนุมัติ 3,184.57 ล้านบาท ให้กรมเจ้าท่า ขุดลอกและบํารุงรักษาร่องน้ําสงขลา เพิ่มศักยภาพ รองรับการขยายตัวปริมาณสินค้านําเข้าและส่งออกในภาคใต้
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี ( 10 มกราคม 2566) คณะรัฐมนตรีเห็นชอบผลการคัดเลือกเอกชนและร่างสัญญาร่วมลงทุน สําหรับโครงการพัฒนาปรับปรุงท่าเรือสงขลา ในรูปแบบการร่วมลงทุนภาครัฐ-เอกชน (PPP) ภายใต้ พ.ร.บ. การให้เอกชนร่วมลงทุนในกิจการของรัฐ พ.ศ. 2556 และเห็นชอบวงเงินงบประมาณ 3,184.57 ล้านบาท ให้แก่กรมเจ้าท่า ในการขุดลอกและบํารุงรักษาร่องน้ําสงขลาให้อยู่ที่ระดับ 9 เมตรตลอดระยะเวลาของโครงการ 25 ปี ซึ่งจะเป็นการเพิ่มศักยภาพท่าเรือสงขลาให้สามารถแข่งขันกับท่าเรือปีนัง มาเลเซีย ลดความสูญเสียทางเศรษฐกิจ และรองรับการขยายตัวของปริมาณสินค้า นําเข้าและส่งออกในภาคใต้
สําหรับแนวทางในการปรับปรุงท่าเรือสงขลา เช่น การปรับปรุงโครงสร้างหน้าท่าและติดตั้งเครนหน้าท่าเรือ การปรับปรุงลานตู้สินค้าและเพิ่มเติม เครื่องมือและอุปกรณ์ที่จะสนับสนุนการขนถ่ายสินค้าด้วยเครนขนาดใหญ่ เป็นต้น โดย บจก. เจ้าพระยาท่าเรือสากล ซึ่งเป็นผู้ยื่นข้อเสนอด้านผลประโยชน์ตอบแทนสูงสุด ซึ่งสูงกว่าผลประโยชน์ตอบแทนที่ ครม. เคยให้ความเห็นชอบในหลักการของโครงการฯ เมื่อวันที่ 26 เม.ย. 2554 ทําให้รัฐได้รับผลตอบแทนที่สูงขึ้นกว่าเดิมกว่าร้อยละ 34.44
ทั้งนี้ ฝ่ายเอกชนจะมีหน้าที่ เช่น ออกแบบ พัฒนา ปรับปรุง และบริหารท่าเรือสงขลา ตามเงื่อนไขที่ระบุไว้ในสัญญา งบลงทุนทั้งสิ้น จํานวน 2,387.90 ล้านบาท โดยสัญญามีผลบังคับใช้นับตั้งแต่วันที่ลงนามในสัญญาจนครบ กําหนดระยะเวลา 25 ปี หรือจนกว่าสัญญาฉบับนี้สิ้นสุดลงโดยไม่สามารถขยายหรือต่ออายุของสัญญาฉบับนี้ได้ ซึ่งสิ่งปลูกสร้างของโครงการ ฯ จะตกเป็นกรรมสิทธิ์ของฝ่ายรัฐทันที เมื่อการก่อสร้างสิ่งปลูกสร้างของโครงการแล้วเสร็จ
โฆษกประจําสํานักนายกรัฐมนตรียังกล่าวเพิ่มเติมว่า โครงการฯ ยังส่งผลให้ท่าเรือสงขลาจะสามารถรองรับขนาดเรือที่เข้ามาใช้บริการท่าเรือน้ําลึกสงขลาได้มากขึ้น รวมทั้งรองรับจํานวนตู้คอนเทนเนอร์และน้ําหนักได้เพิ่มขึ้น ลดค่าใช้จ่ายต้นทุนการขนย้ายสินค้าส่งออก เนื่องจากสามารถบรรทุกสินค้าส่งออกทางเรือไปยังประเทศปลายทางได้โดยตรง ทั้งยังเป็นการสนับสนุนการขนส่งสินค้าทางทะเล เพิ่มขีดความสามารถของท่าเรือน้ําลึกบริเวณชายฝั่งอ่าวไทยตอนล่างในการขนถ่ายสินค้าประเภทตู้คอนเทนเนอร์ไปยังประเทศคู่ค้าที่สําคัญ เพิ่มธุรกิจการนําเข้า-การส่งออก ซึ่งจะช่วยเพิ่มขีดความสามารถในการแข่งขันและสร้างความเจริญเติบโตทางเศรษฐกิจให้กับประเทศและท้องถิ่นด้วย
รัฐบาลไทย-ข่าวทำเนียบรัฐบาล-​รมว.เฮ้ง สุดปลื้ม  โครงการจ้างงานคนพิการสุดปัง นายจ้างแห่ให้สิทธิจ้างงานคนพิการ ม.35  ทะลุเป้า 82% สร้างรายได้ให้ผู้พิการกว่า 390 ล้านบาท
วันอังคารที่ 10 มกราคม 2566
10/01/2566
​รมว.เฮ้ง สุดปลื้ม  โครงการจ้างงานคนพิการสุดปัง นายจ้างแห่ให้สิทธิจ้างงานคนพิการ ม.35  ทะลุเป้า 82% สร้างรายได้ให้ผู้พิการกว่า 390 ล้านบาท
กระทรวงแรงงาน ร่วมมือสถานประกอบการภาคเอกชน ส่งเสริมความเสมอภาคทางสังคม สร้างโอกาส  มีงานทําให้คนพิการ 3,277 คน พร้อมสร้างรายได้กว่า 392,322,440 ล้านบาท
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานขานรับนโยบายรัฐบาล ภายใต้การนําของพล.อ.ประยุทธ์ จันทร์โอชา นายกรัฐมนตรี ที่ให้ความสําคัญกับยุทธศาสตร์ชาติด้าน การสร้างโอกาสและความเสมอภาคทางสังคม โดยมุ่งสร้างโอกาสแก่กลุ่มเปราะบาง ผู้ด้อยโอกาส และผู้พิการ เพื่อให้มีหลักประกันทางสังคม สามารถพึ่งพาตนเอง มีงาน มีรายได้ สามารถยกระดับคุณภาพชีวิตให้ดีขึ้น โดยในปีงบประมาณ 2566 กระทรวงแรงงาน ได้เชิญชวนสถานประกอบการภาคเอกชน เข้าร่วมโครงการส่งเสริมการจ้างงานคนพิการเชิงสังคม ประเภทจ้างเหมาบริการ ซึ่งมีสถานประกอบการ จํานวน 337 แห่ง ตอบรับและดําเนินการให้สิทธิแก่คนพิการหรือผู้ดูแลคนพิการตามมาตรา 35 ทั้งสิ้น 3,277 คน จากเป้าหมายที่กําหนดไว้ 1,800 คน ซึ่งถือว่าเกินเป้าหมายถึง 82% จะก่อให้เกิดรายได้แก่คนพิการ 392,322,440 บาทต่อปี
“ผมสนับสนุนโครงการจ้างงานคนพิการเชิงสังคม ต่อเนื่องมาเป็นปีที่ 2 โดยแต่ละปีได้เพิ่มเป้าหมายจ้างงานผู้พิการเพิ่มขึ้น ปีละ 20% โดยปี 2565 ซึ่งเป็นปีแรกตั้งเป้าหมาย 1,000 คน เกิดการจ้างงาน 1,499 คน ปี 2566 เพิ่มเป้าหมายเป็น 1,800 คน เกิดการจ้างงาน 3,277 คน ซึ่งจะช่วยสร้างโอกาสให้คนพิการ มีงานทํา มีรายได้ มีความภาคภูมิใจในตนเอง ส่งเสริมความเสมอภาคทางสังคม” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานขอขอบคุณความร่วมมือของสถานประกอบการภาคเอกชน จํานวน 337 แห่ง อาทิ บจก. แฟลช เอ็กซ์เพรส บริษัท แคล-คอมพ์ อีเล็คโทรนิกส์ (ประเทศไทย) จํากัด (มหาชน) ) บริษัท ธนาคารกสิกรไทย จํากัด (มหาชน) ) ธนาคารกรุงศรีอยุธยา จํากัด (มหาชน) ธนาคารกรุงไทย จํากัด ที่ได้ให้สิทธิคนพิการฯ ตามโครงการส่งเสริมจ้างงานคนพิการเชิงสังคมในปีนี้ สําหรับโครงการส่งเสริมการจ้างงานคนพิการเชิงสังคม ประเภทจ้างเหมาบริการ เกิดขึ้นได้จากความร่วมมือ 3 ฝ่าย คือ นายจ้างสถานประกอบการภาครัฐ ภาคเอกชน หน่วยบริการสาธารณะ และผู้พิการหรือผู้ดูแลคนพิการ โดยกรมการจัดหางานเชิญชวนนายจ้าง สถานประกอบการที่ส่งเงินเข้ากองทุนส่งเสริมและพัฒนาคุณภาพชีวิตคนพิการตามมาตรา 34 ให้ดําเนินการให้สิทธิแก่คนพิการหรือผู้ดูแลคนพิการตามมาตรา 35 โดยจ้างงานคนพิการเป็นพนักงานเพื่อปฏิบัติงานสนับสนุนในหน่วยบริการสาธารณประโยชน์ในพื้นที่ชุมชนใกล้บ้าน เช่น โรงพยาบาลส่งเสริมสุขภาพตําบล โรงเรียน/ศูนย์เด็กเล็ก ศูนย์ฟื้นฟูอาชีพคนพิการ ศูนย์บริการคนพิการของเทศบาลและองค์การบริหารส่วนตําบล ซึ่งช่วยให้คนพิการในพื้นที่ห่างไกล สามารถทํางานใกล้บ้าน ได้รับโอกาสมีอาชีพ มีงานทําอย่างทั่วถึง
ทั้งนี้ สถานประกอบการที่มีความประสงค์จะเข้าร่วมโครงการฯ สามารถสอบถามติดต่อขอรับบริการได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 - 10 หรือลงทะเบียนใช้สิทธิผ่านระบบ e - Service กรมการจัดหางาน หากต้องการสอบถามรายละเอียดเพิ่มเติมติดต่อได้ที่ สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน โทร 1694
รัฐบาลไทย-ข่าวทำเนียบรัฐบาล-รัฐบาลอำนวยความสะดวกให้ประชาชน แนะช่องทางตรวจสอบคะแนนใบขับขี่ว่าเหลือเท่าไหร่! ผ่านแอป Khub Dee (ขับดี) และเว็บไซต์
วันอังคารที่ 10 มกราคม 2566
10/01/2566
รัฐบาลอํานวยความสะดวกให้ประชาชน แนะช่องทางตรวจสอบคะแนนใบขับขี่ว่าเหลือเท่าไหร่! ผ่านแอป Khub Dee (ขับดี) และเว็บไซต์
รัฐบาลอํานวยความสะดวกให้ประชาชน แนะช่องทางตรวจสอบคะแนนใบขับขี่ว่าเหลือเท่าไหร่! ผ่านแอป Khub Dee (ขับดี) และเว็บไซต์
วันที่ 10 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เพื่ออํานวยความสะดวกให้กับประชาชนรองรับผู้มีใบอนุญาตขับขี่กว่า 30 ล้านใบ และผู้ครอบครองยานพาหนะที่จดทะเบียนทุกประเภทรวมกว่า 40 ล้านคัน รัฐบาลโดยบริษัท โทรคมนาคมแห่งชาติ จํากัด (มหาชน) ร่วมกับสํานักงานตํารวจแห่งชาติ กรมการขนส่งทางบก และธนาคารกรุงไทย จํากัด (มหาชน) ร่วมกันจัดทําแอปพลิเคชัน Khub Dee (ขับดี) โดยให้บริการ 7 ฟีเจอร์หลัก เช่น ตรวจสอบสถานะใบขับขี่ตรวจสอบคะแนนใบขับขี่ ใบสั่ง ชําระค่าปรับ ตรวจสอบใบสั่งย้อนหลัง โต้แย้งข้อกล่าวหา อัปเดตข่าวสารจราจร ฯลฯ ทั้งนี้ เพื่อให้ประชาชนสามารถตรวจสอบข้อมูลด้วยตัวเองได้ง่าย ๆ ผ่านแอปพลิเคชัน สอดคล้องกับเป้าหมายของรัฐบาลที่มุ่งเปลี่ยนแปลงการให้บริการภาครัฐสู่รัฐบาลดิจิทัล
สําหรับขั้นตอนการใช้งานผ่านแอป ขับดี “KHUBDEE” มีดังนี้ 1.ดาวน์โหลดแอปผ่าน APP STORE หรือ Google PLAY พิมพ์ “ขับดี” 2.ลงชื่อเข้าใช้งาน โดยสามารถเชื่อมต่อกับบัญชีเฟซบุ๊ก ไลน์ ไอคราวน์ และกูเกิ้ล 3.กดยอดรับเงื่อนไข 4.กดสมัครสมาชิก ใส่ข้อมูลให้ถูกต้อง 5.ลงทะเบียนบัตรประชาชน 6.ลงทะเบียนใบขับขี่ 7.เข้าสู่หน้าหลัก แอปจะแสดงคะแนนใบขับขี่ให้เห็นชัดเจน ซึ่งทุกคนจะมีคะแนน 12 คะแนน
นางสาวรัชดา กล่าวว่า นอกจากแอปพลิเคชันขับดี ยังมีระบบ Police Ticket Management ให้ประชาชนสามารถตรวจสอบคะแนนใบขับขี่ได้เช่นกัน โดยเข้าไปที่เว็บไซต์ https://ptm.police.go.th/eTicket ซึ่งจะให้บริการ 1) ตรวจสอบใบสั่งจราจร หากมีข้อสงสัยสามารถสอบถาม หรือโต้แย้งได้ 2) ชําระค่าปรับระบบออนไลน์ E-Ticket ได้ทุกที่ ตลอด 24 ชั่วโมง ผ่านบัตรเครดิต เดบิต โมบายแบงกิ้ง หรือแอปเป๋าตัง หรือ จุดชําระที่มีเครื่องหมาย PTM และ 3) ตรวจสอบคะแนนความประพฤติในการขับขี่ ระบบจะแสดงคะแนนปัจจุบัน ข้อมูลคะแนน การคืนคะแนน สถานะใบขับขี่ ข้อมูลใบสั่ง ข้อหา และประวัติการกระทําผิดได้
รัฐบาลไทย-ข่าวทำเนียบรัฐบาล-ครม.เห็นชอบให้วันที่ 5 พ.ค. 66 เป็นวันหยุดราชการเพิ่มเติมเป็นกรณีพิเศษ
วันอังคารที่ 10 มกราคม 2566
10/01/2566
ครม.เห็นชอบให้วันที่ 5 พ.ค. 66 เป็นวันหยุดราชการเพิ่มเติมเป็นกรณีพิเศษ
ครม.เห็นชอบให้วันที่ 5 พ.ค. 66 เป็นวันหยุดราชการเพิ่มเติมเป็นกรณีพิเศษ
วันที่ 10 มกราคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) ได้ให้ความเห็นชอบการกําหนดวันหยุดราชการเพิ่มเติมเป็นกรณีพิเศษ ประจําปี 2566 จํานวน 1 วัน คือวันศุกร์ที่ 5 พ.ค. 66 เพื่อให้มีวันหยุดต่อเนื่องในช่วงเวลาดังกล่าว ซึ่งจะกระตุ้นให้เกิดการขับเคลื่อนทางเศรษฐกิจเพิ่มมากขึ้น โดยเฉพาะอย่างยิ่งในภาคธุรกิจและการท่องเที่ยวของประเทศไทย อีกทั้งการที่ ครม. มีมติกําหนดวันหยุดเพิ่มเติมเป็นกรณีพิเศษล่วงหน้าจะช่วยให้ส่วนราชการ รัฐวิสาหกิจ หน่วยงานของรัฐ รวมทั้งภาคเอกชนสามารถวางแผนการดําเนินการต่างๆ ที่เกี่ยวข้องล่วงหน้าได้อย่างเหมาะสมต่อไป
ทั้งนี้ เมื่อรวมวันหยุดราชการเพิ่มเติมเป็นกรณีพิเศษดังกล่าวแล้ว จะทําให้มีวันหยุดราชการประจําปี 2566 รวมทั้งสิ้น 19 วัน ซึ่งมีจํานวนเท่าวันหยุดราชการและวันหยุดชดเชยในปี 63-65 แต่เมื่อรวมวันหยุดชดเชยแล้ว จะมีวันหยุดราชการและวันหยุดชดเชยรวม 24 วัน
สําหรับวันหยุดราชการและวันหยุดชดเชยในปี 2566 ประกอบด้วย วันที่ 1 ม.ค. วันขึ้นปีใหม่ 66, 2 ม.ค. วันหยุดชดเชยวันขึ้นปีใหม่, 6 มี.ค. วันมาฆบูชา, 6 เม.ย. วันพระบาทสมเด็จพระพุทธยอดฟ้าจุฬาโลกฯและวันที่ระลึกมหาจักรีบรมราชวงศ์, 13-15 เม.ย. วันสงกรานต์(3วัน), 17 เม.ย. วันหยุดชดเชยวันสงกรานต์, 4พ.ค. วันฉัตรมงคล, 5 พ.ค. วันหยุดราชการที่กําหนดเพิ่มเป็นกรณีพิเศษ, 17 พ.ค วันพระราชพิธีพืชมงคลฯ, 3 มิ.ย. วันเฉลิมพระชนมพรรษาสมเด็จพระนางเจ้าฯ พระบรมราชินีและวันวิสาขบูชา, 5 มิ.ย.วันหยุดชดเชยวันเฉลิมพระชนมพรรษาสมเด็จพระนางเจ้าฯ พระบรมราชินีและวันวิสาขบูชา
28 ก.ค. วันเฉลิมพระชนมพรรษาพระบาทสมเด็จพระเจ้าอยู่หัว, 1 ส.ค. วันอาสาฬหบูชา, 2 ส.ค. วันเข้าพรรษา, 12 ส.ค. วันเฉลิมพระชนมพรรษาสมเด็จพระบรมราชชนนีพันปีหลวงและวันแม่แห่งชาติ, 14 ส.ค. วันหยุดชดเชยวันเฉลิมพระชนมพรรษาสมเด็จพระบรมราชชนนีพันปีหลวงและวันแม่แห่งชาติ 13 ต.ค. วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร, 23 ต.ค. วันปิยมหาราช, 5 ธ.ค. วันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ, 10 ธ.ค. วันรัฐธรรมนูญ, 11 ธ.ค. วันหยุดชดเชยวันรัฐธรรมนูญ และ 31 ธ.ค. วันสิ้นปี
รัฐบาลไทย-ข่าวทำเนียบรัฐบาล-ดีอีเอส ประชุมคณะทำงานฯ บริษัท ไปรษณีย์ไทย
วันอังคารที่ 10 มกราคม 2566
ดีอีเอส ประชุมคณะทํางานฯ บริษัท ไปรษณีย์ไทย
ดีอีเอส ประชุมคณะทํางานฯ บริษัท ไปรษณีย์ไทย
วันที่ 10 มกราคม 2566 ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานบริหารจัดการโครงการพัฒนาโครงสร้างพื้นฐานทางดิจิทัลเพื่อระบุตําแหน่ง สถานที่ เพื่อการขนส่ง ณ บริษัท ไปรษณีย์ไทย จํากัด สํานักงานใหญ่
____________________________
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีลงนามบันทึกข้อตกลงความร่วมมือในการพัฒนาบุคลากรทางด้านการบิน กับกรมท่าอากาศยาน
วันอังคารที่ 10 มกราคม 2566
สถาบันการบินพลเรือน จัดพิธีลงนามบันทึกข้อตกลงความร่วมมือในการพัฒนาบุคลากรทางด้านการบิน กับกรมท่าอากาศยาน
...
สถาบันการบินพลเรือน จัดพิธีลงนามบันทึกข้อตกลงความร่วมมือในการพัฒนาบุคลากรทางด้านการบิน กับกรมท่าอากาศยาน
สถาบันการบินพลเรือน (สบพ.) รัฐวิสาหกิจสังกัดกระทรวงคมนาคม จัดพิธีลงนามบันทึกข้อตกลงความร่วมมือในการพัฒนาบุคลากรทางด้านการบินกับกรมท่าอากาศยาน โดยมีนางสาวภัคณัฏฐ์ มากช่วย ผู้ว่าการสถาบันการบินพลเรือน และ นายปริญญา แสงสุวรรณ อธิบดีกรมท่าอากาศยาน เป็นผู้ร่วมลงนาม พร้อมด้วยนายพันศักดิ์ เนินทราย ผู้อํานวยการกองวิชาบริการการจราจรทางอากาศ รักษาการในตําแหน่งรองผู้ว่าการฝ่ายวิชาการและนายสมเกียรติ มณีสถิตย์ รองอธิบดีกรมท่าอากาศยาน ด้านเศรษฐกิจ ร่วมเป็นสักขีพยานในการลงนามครั้งนี้ด้วย เมื่อวันที่ 10 มกราคม 2566 ณ สบพ. กรุงเทพฯ
การจัดพิธีลงนามครั้งนี้ เป็นการลงนามในบันทึกข้อตกลงความร่วมมือในการพัฒนาบุคลากรทางด้านการบิน ระหว่างสถาบันการบินพลเรือนกับกรมท่าอากาศยาน ซึ่งอยู่ภายใต้สังกัดกระทรวงคมนาคม และมีความผูกพันกันมาอย่างยาวนาน โดยการจัดทําบันทึกข้อตกลงความร่วมมือในการพัฒนาบุคลากรทางด้านการบิน มีวัตถุประสงค์เพื่อกําหนดข้อตกลงและเงื่อนไขสําหรับความร่วมมือในการปฏิบัติงาน การสนับสนุนการปฏิบัติงาน และเข้าใจในการปฏิบัติงานร่วมกัน เพื่อพัฒนาบุคลากรทางด้านการบินระหว่างสถาบันการบินพลเรือนกับกรมท่าอากาศยาน
นางสาวภัคณัฏฐ์ มากช่วย ผู้ว่าการสถาบันการบินพลเรือน กล่าวว่า การทําความร่วมมือกับกรมท่าอากาศยานในวันนี้ เป็นหนึ่งในแผนยุทธศาตร์ การพัฒนาเครือข่ายภาคอุตสาหกรรม และภาคการศึกษาของสถาบันการบินพลเรือน และเพื่อสนับสนุนนโยบาย การบูรณาการการใช้ทรัพยากรร่วมกันของทั้งสองหน่วยงาน ภายใต้สังกัดกระทรวงคมนาคมให้เกิดประโยชน์สูงสุด โดยขอบเขตการดําเนินการภายใต้บันทึกความเข้าใจว่าด้วยความร่วมมือ เป็นการร่วมมือกันในการพัฒนาหลักสูตรการเรียนการสอน และฝึกอบรมบุคลากรของทั้งสองฝ่าย เพื่อยกระดับสมรรถนะบุคลากรด้านการบิน ร่วมมือกันในการดําเนินการด้านการเรียนการสอน การศึกษาดูงาน รวมถึงการปฏิบัติงานและสหกิจศึกษาที่เกี่ยวข้องกับการจัดการท่าอากาศยาน เพื่อพัฒนาองค์ความรู้เพิ่มพูนทักษะและประสบการณ์ให้มีประสิทธิภาพ ร่วมมือกันและบูรณาการในการใช้ทรัพยากร และร่วมมือกันในการส่งเสริมงานด้านวิชาการ และส่วนอื่นๆ ที่เกี่ยวข้อง เพื่อให้เกิดประโยชน์สูงสุดต่อทั้งสองฝ่ายต่อไป
รัฐบาลไทย-ข่าวทำเนียบรัฐบาล-ผู้บริหาร สธ. นำคณะผู้ได้รับรางวัลชัยนาทนเรนทร เข้าเฝ้าฯ รับพระราชทานรางวัล
วันอังคารที่ 10 มกราคม 2566
ผู้บริหาร สธ. นําคณะผู้ได้รับรางวัลชัยนาทนเรนทร เข้าเฝ้าฯ รับพระราชทานรางวัล
รองนายกรัฐมนตรีและรัฐมนตรีว่าการกระทรวงสาธารณสุข และประธานกรรมการมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร นํานักการสาธารณสุขดีเด่น ประจําปี 2565 เข้าเฝ้าฯ รับพระราชทานรางวัลชัยนาทนเรนทร จากพระบาทสมเด็จพระเจ้าอยู่หัว รัชกาลที่ 10
​​ วันนี้ (10 มกราคม 2566) เวลา 17.00 น. ณ พระที่นั่งอัมพรสถาน พระราชวังดุสิต นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ศาสตราจารย์เกียรติยศ นายแพทย์สงคราม ทรัพย์เจริญ ประธานกรรมการมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และนายแพทย์โอภาส การย์กวินพงศ์ ปลัดกระทรวงสาธารณสุข ประธานคณะกรรมการรางวัลชัยนาทนเรนทร นําคณะผู้ได้รับการคัดเลือกเป็นนักการสาธารณสุขดีเด่น ประจําปี 2565 เข้าเฝ้าทูลละอองธุลีพระบาท รับพระราชทานรางวัล จากพระบาทสมเด็จพระเจ้าอยู่หัวมหาวชิราลงกรณ บดินทรเทพยวรางกูร
โดยศาสตราจารย์เกียรติยศ นายแพทย์สงคราม ทรัพย์เจริญ ประธานกรรมการมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร เป็นผู้กราบบังคมทูลถวายรายงานและความเป็นมาของรางวัลชัยนาทนเรนทร และนายแพทย์โอภาส การย์กวินพงศ์ ปลัดกระทรวงสาธารณสุข ประธานคณะกรรมการรางวัลชัยนาทนเรนทร ประจําปี 2565 กราบบังคมทูลเบิกนักการสาธารณสุขดีเด่น ประจําปี 2565 เข้ารับพระราชทานรางวัลชัยนาทนเรนทร (ประกาศเกียรติคุณ พร้อมเงินรางวัล) จํานวน 5 ราย ได้แก่ 1.ศาสตราจารย์เกียรติคุณ นายแพทย์เกษม วัฒนชัย นักการสาธารณสุขดีเด่น ประเภทบริหาร 2.ศาสตราจารย์ นายแพทย์ยง ภู่วรวรรณ นักการสาธารณสุขดีเด่น ประเภทวิชาการ 3.นายแพทย์วีรวัฒน์ มโนสุทธิ นักการสาธารณสุขดีเด่น ประเภทบริการ 4.นายณัฐพล ทองไหล นักการสาธารณสุขดีเด่น ประเภทผู้นําชุมชน 5.นายพนม นามผาญ นักการสาธารณสุขดีเด่น ประเภทประชาชน
ทั้งนี้ มูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร (มสช.) ได้จัดให้มีการมอบรางวัลชัยนาทนเรนทรให้แก่บุคคลที่มีผลงานด้านการพัฒนาสาธารณสุขดีเด่น เพื่อเป็นการสร้างขวัญกําลังใจ ยกย่อง เชิดชูเกียรติ และเป็นแบบอย่างให้นักการสาธารณสุขทั่วไปได้เจริญรอยตาม เริ่มดําเนินการภายใต้โครงการรางวัลสมเด็จพระเจ้าบรมวงศ์เธอ กรมพระยาชัยนาทนเรนทร ตั้งแต่ พ.ศ.2554 ต่อมาในปี พ.ศ. 2555 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานพระบรมราชานุญาตให้อัญเชิญพระนาม “ชัยนาทนเรนทร” เป็นชื่อรางวัล เพื่อเทิดพระเกียรติ สมเด็จพระเจ้าบรมวงศ์เธอ กรมพระยาชัยนาทนเรนทร ที่ทรงมีคุณูปการอย่างใหญ่หลวงต่อวงการแพทย์และการสาธารณสุขไทยมาตลอด
********************************* 10 มกราคม 2566
รัฐบาลไทย-ข่าวทำเนียบรัฐบาล-ปลัด สธ. ย้ำทุกจังหวัดขับเคลื่อนบริการผู้ป่วยจิตเวชและยาเสพติด ช่วยพัฒนาคุณภาพชีวิตประชาชน
วันอังคารที่ 10 มกราคม 2566
ปลัด สธ. ย้ําทุกจังหวัดขับเคลื่อนบริการผู้ป่วยจิตเวชและยาเสพติด ช่วยพัฒนาคุณภาพชีวิตประชาชน
ปลัดกระทรวงสาธารณสุข มอบเกียรติบัตรเขตสุขภาพที่มีผลงานการจัดบริการผู้ป่วยในด้านจิตเวชและยาเสพติดโดดเด่น ย้ําทุกหน่วยงานขับเคลื่อนบริการด้านจิตเวชและยาเสพติดให้ครอบคลุมทุกพื้นที่ ช่วยพัฒนาคุณภาพชีวิตที่ดีให้ประชาชน
ปลัดกระทรวงสาธารณสุข มอบเกียรติบัตรเขตสุขภาพที่มีผลงานการจัดบริการผู้ป่วยในด้านจิตเวชและยาเสพติดโดดเด่น ย้ําทุกหน่วยงานขับเคลื่อนบริการด้านจิตเวชและยาเสพติดให้ครอบคลุมทุกพื้นที่ ช่วยพัฒนาคุณภาพชีวิตที่ดีให้ประชาชน พร้อมรับมอบเงินบริจาคจากมูลนิธิพัฒนาอนามัยเพื่อใช้ในงานดูแลเด็กออทิสติกปฐมวัย
วันนี้ (10 มกราคม 2566) ที่ มหาวิทยาลัยราชภัฏกาญจนบุรี นพ.โอภาส การย์กวินพงศ์ ปลัดกระทรวงสาธารณสุข เป็นประธานการประชุมสํานักงานปลัดกระทรวงสาธารณสุขส่วนกลางและส่วนภูมิภาค นอกสถานที่ ครั้งที่ 1 ประจําปีงบประมาณ พ.ศ.2566 พร้อมมอบเกียรติบัตรแก่เขตสุขภาพที่มีผลงานขับเคลื่อนการจัดบริการผู้ป่วยในด้านจิตเวชและยาเสพติดดีเด่น และกล่าวว่าการป้องกันและแก้ไขปัญหายาเสพติดเป็นวาระแห่งชาติเร่งด่วนที่จะต้องดําเนินการ กระทรวงสาธารณสุขจึงมีนโยบายให้สถานพยาบาลในสังกัดทุกระดับพัฒนาระบบบริการผู้ป่วยในด้านจิตเวชและยาเสพติด เพื่อให้ผู้ป่วยได้รับการดูแลอย่างเข้มข้น มีการนําส่งอย่างปลอดภัยและติดตามดูแลต่อเนื่องในชุมชนแบบไร้รอยต่อ ป้องกันปัญหาการใช้ความรุนแรงของผู้ป่วยจิตเวช โดยปัจจุบันมีโรงพยาบาลศูนย์ โรงพยาบาลทั่วไป เปิดหอผู้ป่วยจิตเวชและยาเสพติดแล้ว 94 แห่ง ใน 69จังหวัด ส่วนการดูแลผู้ป่วยจิตเวชและยาเสพติดในชุมชน กระทรวงสาธารณสุขจะเป็นหน่วยสนับสนุนหน่วยงานท้องถิ่นในการจัดบริการเพื่อให้ผู้ป่วยได้รับการดูแลที่เป็นมาตรฐานเดียวกัน
นพ.โอภาสกล่าวต่อว่า สําหรับเขตสุขภาพที่มีผลการดําเนินงานดีเด่น ประกอบด้วย รางวัลเกียรติบัตรเหรียญทอง : สามารถเปิดหอผู้ป่วยจิตเวชและยาเสพติดครอบคลุมทุกโรงพยาบาลศูนย์/โรงพยาบาลทั่วไปในเขตสุขภาพ ได้แก่ เขตสุขภาพที่ 3 และเขตสุขภาพที่ 12, รางวัลเกียรติบัตรเหรียญเงิน : สามารถเปิดหอผู้ป่วยจิตเวชและยาเสพติดครอบคลุมทุกจังหวัดในเขตสุขภาพ ได้แก่ เขตสุขภาพที่ 2 เขตสุขภาพที่ 5 เขตสุขภาพที่ 7 เขตสุขภาพที่ 9 และเขตสุขภาพ 10, รางวัลเกียรติบัตรเหรียญทองแดง : สามารถเปิดหอผู้ป่วยจิตเวชและยาเสพติดได้มากกว่า ร้อยละ 50 ของโรงพยาบาลศูนย์/โรงพยาบาลทั่วไปในเขตสุขภาพ ได้แก่ เขตสุขภาพที่ 1 เขตสุขภาพที่ 4 เขตสุขภาพที่ 6 เขตสุขภาพที่ 8 และเขตสุขภาพที่ 11 และรางวัลเกียรติบัตรพิเศษ : สามารถเร่งรัดการเปิดหอผู้ป่วยจิตเวชและยาเสพติดเพิ่มอย่างก้าวกระโดดภายใน 1 สัปดาห์ ได้แก่ เขตสุขภาพที่ 8 และเขตสุขภาพที่ 5
พร้อมกันนี้ ได้รับมอบเงินบริจาคจาก นพ.วัลลภ ไทยเหนือ ประธานมูลนิธิพัฒนาอนามัย และอดีตปลัดกระทรวงสาธารณสุข จํานวนทั้งสิ้น 600,000 บาท เพื่อใช้ในงานดูแลเด็กออทิสติกปฐมวัย ให้มีคุณภาพชีวิตที่ดี สามารถเติบโตและเป็นกําลังสําคัญให้กับประเทศได้ต่อไป
****************************** 10 มกราคม 2566
รัฐบาลไทย-ข่าวทำเนียบรัฐบาล-ดีอีเอส หารือร่วมกับองค์การโทรคมนาคมแห่งเอเชียและแปซิฟิก (APT)
วันอังคารที่ 10 มกราคม 2566
ดีอีเอส หารือร่วมกับองค์การโทรคมนาคมแห่งเอเชียและแปซิฟิก (APT)
ดีอีเอส หารือร่วมกับองค์การโทรคมนาคมแห่งเอเชียและแปซิฟิก (APT)
ศ.พิเศษวิศิษฏ์ วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยนายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคม(ดีอีเอส) หารือร่วมกับMr. Masanori Kondoเลขาธิการองค์การโทรคมนาคมแห่งเอเชียและแปซิฟิก(Asia Pacific Telecommunity: APT)ในประเด็นความร่วมมือด้านICTระหว่างประเทศโดยเฉพาะด้านความปลอดภัยในโลกออนไลน์การขจัดปัญหาonline scamsและการสร้างความเชื่อมั่น โดยเลขาธิการAPTกล่าวยินดีสนับสนุนความร่วมมือดังกล่าวเนื่องจากเกี่ยวข้องกับTrustและSecurityซึ่งเป็นเสาหลักในแผนยุทธศาสตร์สําหรับการดําเนินงานของAPTนอกจากนี้ปลัดกระทรวงฯยังได้กล่าวถึงการดําเนินงานที่สําคัญของไทยในเรื่องการส่งเสริมรัฐบาลดิจิทัลและDigital IDโดยAPTได้กล่าวชื่นชมและขอบคุณรัฐบาลไทยที่แบ่งปันประสบการณ์และนําเสนอbest practicesให้แก่ประเทศสมาชิกในระหว่างการประชุมและกิจกรรมของAPTมาโดยตลอดณห้องรับรองชั้น8สํานักงานปลัดกระทรวงดิจิทัล
__________________
รัฐบาลไทย-ข่าวทำเนียบรัฐบาล-ครม. เห็นชอบขยายเวลาออกกฎกระทรวงซึ่งออกตามความในหมวด 4 การจัดสรรน้ำและการใช้น้ำแห่งพระราชบัญญัติทรัพยากรน้ำ พ.ศ. 2561 รวม 3 ฉบับ
วันอังคารที่ 10 มกราคม 2566
10/01/2566
ครม. เห็นชอบขยายเวลาออกกฎกระทรวงซึ่งออกตามความในหมวด 4 การจัดสรรน้ําและการใช้น้ําแห่งพระราชบัญญัติทรัพยากรน้ํา พ.ศ. 2561 รวม 3 ฉบับ
พิจารณาเพิ่มเติมเพื่อไม่สร้างภาระให้ผู้ใช้น้ํา ไม่เป็นอุปสรรคการฟื้นฟูเศรษฐกิจ และให้สอดคล้องกับสภาวะเศรษฐกิจที่ได้รับผลกระทบจากสถานการณ์ โรคโควิด-19
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 10 มกราคม 2566 ว่า ที่ประชุมครม.มีมติเห็นชอบขยายระยะเวลาในการออกกฎกระทรวงซึ่งออกตามความในหมวด 4 การจัดสรรน้ําและการใช้น้ําแห่งพระราชบัญญัติทรัพยากรน้ํา พ.ศ. 2561 รวม 3 ฉบับ ตามที่สํานักงานทรัพยากรน้ําแห่งชาติเสนอ โดย ครม. มีมติขยายระเวลาออกไปอีก 1 ปีตั้งแต่วันที่ 27 มกราคม 2566 เป็นต้นไป เพื่อตรวจพิจารณาเพิ่มเติมให้บทบัญญัติไม่เป็นการสร้างภาระต่อผู้ใช้น้ํา ไม่เป็นอุปสรรคในการฟื้นฟูระบบเศรษฐกิจของประเทศ และให้สอดคล้องกับสภาวะเศรษฐกิจที่ได้รับผลกระทบจากสถานการณ์ โรคโควิด-19 โดยร่างกฎกระทรวง 3 ฉบับ ได้แก่
1. ร่างกฎกระทรวงกําหนดลักษณะหรือรายละเอียดการใช้นแต่ละประเภท พ.ศ. .... ซึ่งมีสาระสําคัญเป็นการกําหนดลักษณะหรือรายละเอียดของการใช้น้ําสาธารณะแต่ละประเภท ซึ่งจัดแบ่งออกเป็น 3 ประเภท ได้แก่ ประเภทที่หนึ่ง การใช้น้ําเพื่อการดํารงชีพ การอุปโภคบริโภคในครัวเรือน ประเภทที่สอง การใช้น้ําเพื่อการอุตสาหกรรม และประเภทที่สาม การใช้น้ําเพื่อกิจการขนาดใหญ่
2. ร่างกฎกระทรวงกําหนดค่าธรรมเนียมใบอนุญาตการใช้น้ําประเภทที่สองและค่าธรรมเนียมใบอนุญาตการใช้น้ําประเภทที่สาม พ.ศ. .... ซึ่งมีสาระสําคัญเป็นการกําหนดอัตราค่าธรรมเนียมใบอนุญาตการใช้น้ําประเภทที่สองและประเภทที่สามซึ่งไม่เกินอัตราที่กําหนดในบัญชีท้าย พ.ร.บ. ทรัพยากรน้ําฯ
3. ร่างกฎกระทรวงกําหนดหลักเกณฑ์การกําหนดอัตราค่าใช้น้ําสาหรับการใช้น้ําประเภทที่สองและการใช้น้ําประเภทที่สาม และหลักเกณฑ์ วิธีการ และเงื่อนไขการเรียกเก็บ ลดหย่อน หรือยกเว้นค่าใช้น้ํา พ.ศ. .... ซึ่งมีสาระสําคัญเป็นการกําหนดหลักเกณฑ์อัตราค่าใช้น้ําสําหรับการใช้น้ําประเภทที่สองและประเภทที่สาม รวมทั้งหลักเกณฑ์ วิธีการและเงื่อนไขการเรียกเก็บ ลดหย่อน หรือยกเว้นค่าใช้น้ํา
“ในระหว่างที่ขยายเวลาการออกกฎหมายลําดับรองดังกล่าว จะมีการพิจารณาปรับปรุงบทบัญญัติตามความเห็นและข้อสังเกตหน่วยงานที่เกี่ยวข้อง เกี่ยวกับบทนิยาม/ชื่อหมวดของร่าง หลักเกณฑ์เกี่ยวกับลักษณะหรือรายละเอียดการใช้น้ําแต่ละประเภท บทอาศัยอาชํานาจ หลักเกณฑ์การได้รับค่าลดหย่อนค่าธรรมเนียมใบอนุญาต ขอบเขตลักษณะของกิจกรรมที่จะได้รับการยกเว้นค่าใช้น้ํา และสูตรคํานวณค่าใช้น้ําไปประกอบการพิจารณา ก่อนเสนอ ครม. ต่อไป” น.ส.ทิพานัน กล่าว
รัฐบาลไทย-ข่าวทำเนียบรัฐบาล-รัฐมนตรีฯ สุริยะ หารือคณะผู้บริหารระดับสูง บริษัท นิสสัน มอเตอร์ จำกัด ตอกย้ำผู้นำฐานการผลิตรถยนต์ภูมิภาค
วันอังคารที่ 10 มกราคม 2566
10/01/2566
รัฐมนตรีฯ สุริยะ หารือคณะผู้บริหารระดับสูง บริษัท นิสสัน มอเตอร์ จํากัด ตอกย้ําผู้นําฐานการผลิตรถยนต์ภูมิภาค
รัฐมนตรีฯ สุริยะ หารือคณะผู้บริหารระดับสูง บริษัท นิสสัน มอเตอร์ จํากัด ตอกย้ําผู้นําฐานการผลิตรถยนต์ภูมิภาค
เมื่อวันที่ 9 มกราคม 2566 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมหารือกับนายแอสวานี กุปตา (Mr. Ashwani Gupta) ประธานกรรมการบริหารฝ่ายปฏิบัติการ นิสสัน มอเตอร์ จํากัด และคณะ เพื่อหารือนโยบายด้านการส่งเสริมยานยนต์ของรัฐบาลไทย และรับฟังวิสัยทัศน์ในการพัฒนารถยนต์ของนิสสันที่มีความเชื่อมั่นให้ไทยเป็นฐานการผลิตยานยนต์ที่สําคัญของนิสสัน รวมทั้งโอกาสการลงทุนในอุตสาหกรรมยานยนต์สมัยใหม่ รวมไปถึงยานยนต์ไฟฟ้า ซึ่งการร่วมหารือในครั้งนี้ กระทรวงอุตสาหกรรมได้เน้นย้ําถึงนโยบายการให้ความสําคัญในการรักษาฐานการผลิตยานยนต์ รถยนต์เครื่องยนต์สันดาปภายใน (Internal Combustion Engine) หรือ ICE ที่มีเทคโนโลยีขั้นสูง ควบคู่กับการส่งเสริมการผลิตยานยนต์สมัยใหม่ และการดําเนินกลยุทธ์รถยนต์ไฟฟ้าในประเทศไทย โดยกระทรวงฯ พร้อมที่จะให้การส่งเสริมและสนับสนุนอย่างเต็มที่ โดยมีนายณัฐพล รังสิตพล ปลัดกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม และผู้บริหารกระทรวงอุตสาหกรรม ร่วมด้วย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สำนักเลขาธิการนายกรัฐมนตรี รับมอบของขวัญจากหน่วยงานภาครัฐและเอกชน เพื่อมอบให้แก่เด็กและเยาวชน เนื่องในวันเด็กแห่งชาติ ประจำปี 2566 ในวันเสาร์ที่ 14 มกราคม 2566 ณ ทำเนียบรัฐบาล
วันอังคารที่ 10 มกราคม 2566
10/01/2566
สํานักเลขาธิการนายกรัฐมนตรี รับมอบของขวัญจากหน่วยงานภาครัฐและเอกชน เพื่อมอบให้แก่เด็กและเยาวชน เนื่องในวันเด็กแห่งชาติ ประจําปี 2566 ในวันเสาร์ที่ 14 มกราคม 2566 ณ ทําเนียบรัฐบาล
สํานักเลขาธิการนายกรัฐมนตรี รับมอบของขวัญจากหน่วยงานภาครัฐและเอกชน เพื่อมอบให้แก่เด็กและเยาวชน เนื่องในวันเด็กแห่งชาติ ประจําปี 2566 ในวันเสาร์ที่ 14 มกราคม 2566 ณ ทําเนียบรัฐบาล
วันนี้ (วันอังคารที่ 10 มกราคม 2566) เวลา 15.00 น. ณ สนามหญ้าหน้าตึกแดง 3 ทําเนียบรัฐบาล นางนิชา หิรัญบูรณะ ธุวธรรม รองเลขาธิการนายกรัฐมนตรีฝ่ายบริหาร รับมอบของขวัญวันเด็กจากผู้แทนหน่วยงานต่าง ๆ ทั้งภาครัฐและเอกชน เพื่อมอบต่อให้กับเด็กและเยาวชน เนื่องในวันเด็กแห่งชาติประจําปี 2566 โดยมีนายประทีป กีรติเรขา รองเลขาธิการนายกรัฐมนตรีฝ่ายการเมือง นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี นางสาวรัชดา ธนาดิเรก รองโฆษกประจําสํานักนายกรัฐมนตรี นางสาวไตรศุลี ไตรสรณกุล รองโฆษกประจําสํานักนายกรัฐมนตรี นางสาวทิพานัน ศิริชนะ รองโฆษกประจําสํานักนายกรัฐมนตรี และคณะกรรมการจัดงานฉลองวันเด็กแห่งชาติ ณ ทําเนียบรัฐบาล ประจําปี 2566 เข้าร่วมการรับมอบของขวัญด้วย
ทั้งนี้ ของขวัญวันเด็กจากผู้แทนหน่วยงานต่าง ๆ ประกอบด้วย
- ธนาคารกรุงไทย สาขาทําเนียบรัฐบาล สนับสนุน กระเป๋าเป้ ตุ๊กตา และอุปกรณ์เครื่องเขียน
- ไปรษณีย์ไทย สาขาทําเนียบรัฐบาล สนับสนุน ของเล่น กระบอกน้ํา พัด
- ธนาคารออมสิน สาขาทําเนียบรัฐบาล สนับสนุน กระปุกออมสินวันเด็กปี 2566
- กรมการท่องเที่ยว กระทรวงการท่องเที่ยวและกีฬา สนับสนุนตุ๊กตา
- สํานักงานปลัดสํานักนายกรัฐมนตรี สนับสนุน เงินจํานวนหนึ่งเพื่อใช้ในการจัดการ และของที่ระลึกเพิ่มเติม
- สํานักเลขาธิการคณะรัฐมนตรี สนับสนุนตุ๊กตาและของเล่น
- สํานักงานสภาความมั่นคงแห่งชาติ สนับสนุนรถจักรยานและของเล่น
- การกีฬาแห่งประเทศไทย สนับสนุนลูกฟุตบอล
- กองกํากับการ 4 กองบังคับการตํารวจสันติบาล 3 สนับสนุนของเล่นบังคับวิทยุ
- บริษัท หัวเว่ย เทคโนโลยี่ (ประเทศไทย) จํากัด สนับสนุนของขวัญแก่เด็ก
นอกจากนี้ ยังมีหน่วยงานอื่น ๆ ที่ได้มอบของขวัญสนับสนุนแล้ว และติดต่อมามอบของขวัญเพิ่มเติมซึ่งจะส่งมอบในโอกาสต่อไป อาทิ มูลนิธิป่อเต็กตึ๊ง สภาอุตสาหกรรมแห่งประเทศไทย และมูลนิธิเทียนฟ้า
โฆษกประจําสํานักนายกรัฐมนตรีกล่าวขอบคุณคณะบุคคล หน่วยงานต่าง ๆ ทั้งภาครัฐและเอกชนที่ให้ความสําคัญกับวันเด็ก ได้มามอบของขวัญ เพื่อเป็นส่วนหนึ่งในกิจกรรมวันเด็กแห่งชาติ ประจําปี 2566 โดยของขวัญที่ได้รับมอบในวันนี้ สํานักเลขาธิการนายกรัฐมนตรี จะได้นําไปแจกจ่ายให้แก่เด็กและเยาวชนที่มาร่วมงานฉลองวันเด็กแห่งชาติ ในวันเสาร์ที่ 14 มกราคม 2566 ณ ทําเนียบรัฐบาล และแจกจ่ายไปยัง ศูนย์อํานวยการบริหารจังหวัดชายแดนภาคใต้ (ศอ.บต.) เพื่อนําไปแจกจ่ายให้แก่เด็ก ๆ ในจังหวัดชายแดนภาคใต้ เด็กนักเรียนผู้พิการทางการได้ยิน โรงเรียนเศรษฐเสถียร ในพระราชูปถัมภ์ และเด็ก ๆ ในชุมชนวัดแคนางเลิ้ง เพื่อเป็นขวัญและกําลังใจให้แก่เด็กและเยาวชนต่อไป
รัฐบาลไทย-ข่าวทำเนียบรัฐบาล-นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้สหภาพแรงงานรัฐวิสาหกิจองค์การขนส่งมวลชนกรุงเทพเข้าพบ
วันพฤหัสบดีที่ 19 มกราคม 2566
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้สหภาพแรงงานรัฐวิสาหกิจองค์การขนส่งมวลชนกรุงเทพเข้าพบ
เนื่องในโอกาสขึ้นปีใหม่ 2566 พร้อมแนะนํา คณะกรรมการบริหารสหภาพแรงงานรัฐวิสาหกิจองค์การขนส่งมวลชนกรุงเทพชุดใหม่
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทน ให้การต้อนรับ นายบุญเหลือ ขุนพรม ประธานสหภาพแรงงานรัฐวิสาหกิจองค์การขนส่งมวลชนกรุงเทพ (สร.ขสมก.) เพื่ออวยพรในโอกาสขึ้นปีใหม่ 2566 พร้อมแนะนําคณะกรรมการบริหาร สร.ขสมก. ชุดใหม่ โดยมี นางพริ้มเพรา วงศ์สุทธิรัตน์ รองผู้อํานวยการฝ่ายบริหาร นายวิโรจน์ แหวนทองคํา ผู้ช่วยผู้อํานวยการฝ่ายบริหาร องค์การขนส่งมวลชนกรุงเทพ กองตรวจราชการ สํานักงานปลัดกระทรวงคมนาคม และสํานักงานรัฐมนตรีกระทรวงคมนาคม เข้าร่วมหารือ ในวันที่ 19 มกราคม 2566 ณ ห้องประชุมกระทรวงคมนาคม
นางสุขสมรวย วันทนียกุล ได้กล่าวว่ารัฐมนตรีว่าการกระทรวงคมนาคม ได้ฝากขอบคุณและยินดีกับคณะกรรมการบริหาร สร.ขสมก. ชุดใหม่ รวมทั้งให้กําลังใจในการทํางานของ สร.ขสมก. และบุคลากรทุกคนที่ตั้งใจทํางานในรอบปีที่ผ่านมาและเป็นกําลังสําคัญในการให้บริการประชาชน ทั้งนี้ ประธานสหภาพฯ ยืนยันว่า จะสานต่อภารกิจของกระทรวงคมนาคม และร่วมมือทํางานให้เป็นไปในทิศทางเดียวกัน
รัฐบาลไทย-ข่าวทำเนียบรัฐบาล-พม. เร่งช่วยเหลือเยียวยาเด็กถูกล่วงละเมิด ที่ จ.นครราชสีมา และ จ.พัทลุง
วันพฤหัสบดีที่ 19 มกราคม 2566
พม. เร่งช่วยเหลือเยียวยาเด็กถูกล่วงละเมิด ที่ จ.นครราชสีมา และ จ.พัทลุง
พม. เร่งช่วยเหลือเยียวยาเด็กถูกล่วงละเมิด ที่ จ.นครราชสีมา และ จ.พัทลุง
กรณีการนําเสนอข่าวครูสอนศิลปะของโรงเรียนแห่งหนึ่งที่จังหวัดนครราชสีมา มีเพศสัมพันธ์กับเด็กนักเรียนหญิงชั้นมัธยมศึกษาปีที่ 3 - 5 พร้อมทั้งถ่ายคลิป และข่าวครูอัตราจ้างล่วงละเมิดและอนาจารเด็กกว่า 20 คน ที่จังหวัดพัทลุง นั้น
วันนี้ (18 ม.ค. 66) นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กรณีเกิดเหตุที่จังหวัดนครราชสีมา เจ้าหน้าที่กระทรวง พม. ของสํานักงานพัฒนาสังคมและความมั่นคงของมนุษย์จังหวัดนครราชสีมา (สนง.พมจ.นครราชสีมา) และบ้านพักเด็กและครอบครัว (บพด.) จังหวัดนครราชสีมา ได้ร่วมกันลงพื้นที่เพื่อประชุมทีมสหวิชาชีพเรียบร้อยแล้ว และหารือแนวทางการช่วยเหลืออย่างเร่งด่วน โดย บพด.จังหวัดนครราชสีมาจะเข้าคุ้มครองสิทธิแก่เด็กและครอบครัว โดยจะจัดหาที่พักชั่วคราวเพื่อความปลอดภัย และ สนง.พมจ.นครราชสีมา จะลงพื้นที่เยี่ยมบ้านและพูดคุยข้อเท็จจริงเพื่อประเมินทางสังคมกับครอบครัว และวางแผนการให้ความช่วยเหลือตามภารกิจของกระทรวง พม. ต่อไป นอกจากนี้ โรงพยาบาลโนนสูงจะประเมินสุขภาพจิตให้กับเด็กผู้เสียหายรวมทั้งผู้ปกครอง และโรงเรียนของเด็กจะช่วยคงสถานภาพทางการศึกษาและให้เด็กสามารถเรียนออนไลน์จนกว่าจะจบภาคการศึกษานี้ โดยคณะครูจะจัดทําใบงานรวมทั้งการสอบต่างๆ อีกทั้งโรงเรียนและเขตพื้นที่การศึกษาจะแต่งตั้งคณะกรรมการสืบข้อเท็จจริงต่อไป
นายอนุกูล กล่าวเพิ่มเติมว่า สําหรับเหตุการณ์ที่จังหวัดพัทลุง เจ้าหน้าที่กระทรวง พม. ของ สนง.พมจ.พัทลุง จะพาเด็กผู้เสียหายไปเยียวยาสภาพจิตใจและพักฟื้นที่ บพด.จังหวัดพัทลุง เพื่อความปลอดภัยและให้แพทย์เฝ้าสังเกตการณ์อย่างใกล้ชิด อีกทั้งให้นักสังคมสงเคราะห์และนักจิตวิทยาดูแลเยียวยาสภาพจิตใจ พร้อมประสานโรงเรียนช่วยจัดการเรียนการสอนให้เป็นไปตามหลักสูตร โดยไม่ส่งผลกระทบต่อการเรียน ส่วนเรื่องคดีความจะช่วยติดตามให้เป็นไปตามกระบวนการทางกฎหมายต่อไป
หากพบเห็นเด็กถูกล่วงละเมิดทางเพศหรือถูกกระทําความรุนแรง สามารถแจ้งเหตุ 24 ชม. ได้ที่ศูนย์ช่วยเหลือสังคม สายด่วน พม. โทร 1300 และแอปพลิเคชั่น "คุ้มครองเด็ก" หรือติดต่อ สนง.พมจ. และ บพด. ทุกจังหวัดทั่วประเทศ
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-​รมช.สุนทร เปิดโครงการแหล่งเรียนรู้เศรษฐกิจพอเพียง
วันพฤหัสบดีที่ 19 มกราคม 2566
​รมช.สุนทร เปิดโครงการแหล่งเรียนรู้เศรษฐกิจพอเพียง
​รมช.สุนทร เปิดโครงการแหล่งเรียนรู้เศรษฐกิจพอเพียง โรงเรียนของพ่อ สร้างความรู้ความเข้าใจในหลักปรัชญาเศรษฐกิจพอเพียง
วันนี้ (วันที่ 19 มกราคม 2566) เวลา 10.30 น. ณ โรงเรียนราชประชาสมาสัย ในพระบรมราชูปถัมภ์ นายสุนทร ปานแสงทอง รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดงานใต้ร่มพระบารมี 60 ปี ราชประชาสมาสัยฯ “โครงการแหล่งเรียนรู้เศรษฐกิจพอเพียง โรงเรียนของพ่อ” โดยมีพันจ่าเอก ประเสริฐ มาลัย ผู้ตรวจราชการกระทรวงเกษตรและสหกรณ์ นักเรียน และหน่วยงานที่เกี่ยวข้องเข้าร่วม ว่า โครงการแหล่งเรียนรู้เศรษฐกิจพอเพียง โรงเรียนของพ่อ มุ่งพัฒนาสถานศึกษาให้สามารถนําหลักปรัชญาของเศรษฐกิจพอเพียงขับเคลื่อนได้อย่างมีประสิทธิภาพและประสิทธิผล นําไปสู่การดําเนินชีวิตตามแนวทางเศรษฐกิจพอเพียง เป็นแหล่งเรียนรู้ให้กับนักเรียน ปลูกฝังความพอเพียง ทั้งให้นักเรียน ครู บุคลากรทางการศึกษา ชุมชน โรงเรียนและรวมถึงหน่วยงานต่างๆ เข้าศึกษา ดูงาน พร้อมสามารถน้อมนําพร้อมใจร่วมกันขับเคลื่อน และขยายผลสู่สังคมต่อไป
“โครงการแหล่งเรียนรู้เศรษฐกิจพอเพียง โรงเรียนของพ่อ ที่จัดขึ้นนี้ มีวัตถุประสงค์ เพื่อเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงพระราชทานกําเนิดโรงเรียนราชประชาสมาสัย ในพระบรมราชูปถัมภ์ ครบ 60 ปี ทั้งสนับสนุนการดําเนินงานตามโครงการอันเนื่องมาจากพระราชดําริ น้อมนําหลักปรัชญาของเศรษฐกิจพอเพียง ให้นักเรียนมีความรู้ ความเข้าใจ มีทักษะพื้นฐาน ในการดําเนินชีวิตตามแนวปรัชญาของเศรษฐกิจพอเพียง และเพื่อเป็นแหล่งเรียนรู้ต้นแบบในผืนดินของพระราชา” รมช.สุนทร กล่าว
ทั้งนี้ ภายในงานมีการมอบเกียรติบัตรให้แก่ผู้มีส่วนร่วมสนับสนุนการขับเคลื่อนแหล่งเรียนรู้เศรษฐกิจพอเพียง จํานวน 19 ราย มีฐานการเรียนรู้จํานวน 9 ฐาน สร้างขึ้นบนเนื้อที่ 1 ไร่ 41 ตารางวา ล้อมรอบด้วยธรรมชาติ และสิ่งแวดล้อมที่เอื้อต่อการเรียนรู้ ประกอบด้วยฐานการเรียนรู้ 1) เกษตรอินทรีย์ ชุบชีวีผักบนกระเบื้อง 2) มูลไส้เดือน สารพัดประโยชน์ 3) ห้องเรียนรู้ สู่วิถีพอเพียง 4) น้ําหมักชีวภาพ ปลอดสารพิษ 5) เรียนรู้เห็ด เกษตรปลอดภัย 6) ไก่ไข่อารมณ์ดี ตามวิถีพอเพียง 7) นานาพันธุ์กับพืชผักสวนครัว 8) รักษ์พืชสมุนไพร ความเป็นไทยแบบพอเพียง 9) อนุรักษ์ถิ่นไทย ภาคภูมิใจอย่างพอเพียง และมีนิทรรศการจากสถานีพัฒนาที่ดิน สมุทรปราการ หน่วยงานในสังกัดกระทรวงเกษตรและสหกรณ์ และจังหวัดสมุทรปราการ พร้อมมอบเมล็ดพันธุ์ผักพระราชทาน กรมสมเด็จพระเทพฯ ให้แก่โรงเรียนราชประชาสมาสัยฯ อีกด้วย
รัฐบาลไทย-ข่าวทำเนียบรัฐบาล-รมว.สุชาติ ส่ง ‘ที่ปรึกษา’ เปิดกิจกรรมสร้างความเข้มแข็งชมรมแรงงานนอกระบบ สร้างการรับรู้กฎหมายแรงงาน เข้าถึงสิทธิความคุ้มครอง
วันพฤหัสบดีที่ 19 มกราคม 2566
19/01/2566
รมว.สุชาติ ส่ง ‘ที่ปรึกษา’ เปิดกิจกรรมสร้างความเข้มแข็งชมรมแรงงานนอกระบบ สร้างการรับรู้กฎหมายแรงงาน เข้าถึงสิทธิความคุ้มครอง
รมว.สุชาติ ส่ง ‘ที่ปรึกษา’ เปิดกิจกรรมสร้างความเข้มแข็งชมรมแรงงานนอกระบบ สร้างการรับรู้กฎหมายแรงงาน เข้าถึงสิทธิความคุ้มครอง
วันที่19มกราคม2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดการประชุมชี้แจงกิจกรรมสร้างความเข้มแข็งชมรมแรงงานนอกระบบประจําปี2566โดยมีนายกองค์การบริหารส่วนตําบลบ้านหม้อหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีและผู้เข้าร่วมการประชุมร่วมต้อนรับณห้องประชุมเอนกประสงค์องค์การบริหารส่วนตําบลบ้านหม้ออําเภอเมืองเพชรบุรีจังหวัดเพชรบุรี
นางธิวัลรัตน์กล่าวว่ากระทรวงแรงงานภายใต้การกํากับดูแลของท่านสุชาติชมกลิ่นรัฐมนตรีว่าการกระทรวงแรงงานได้ให้ความสําคัญกับการยกระดับคุณภาพชีวิตแรงงานนอกระบบด้วยสถานการณ์ด้านแรงงานนอกระบบมีการขยายตัวเพิ่มขึ้นอย่างต่อเนื่องแรงงานนอกระบบถือว่าเป็นกําลังแรงงานที่มีขนาดใหญ่ที่สุดของประเทศและมีบทบาทสําคัญในการขับเคลื่อนเศรษฐกิจสังคมและความมั่นคงของประเทศจึงมีความจําเป็นต้องสร้างความรู้ความเข้าใจเกี่ยวกับกฎหมายแรงงานและมุ่งเน้นให้แรงงานนอกระบบทุกคนได้รับสิทธิประโยชน์ตามกฎหมายให้สามารถเข้าถึงบริการทางสังคมพร้อมทั้งได้รับการคุ้มครองอย่างทั่วถึงและเป็นธรรมเทียบเท่าแรงงานในระบบส่งผลให้แรงงานมีความมั่นคงและคุณภาพชีวิตที่ดีอย่างยั่งยืน
นางธิวัลรัตน์กล่าวต่อว่าการประชุมชี้แจงกิจกรรมสร้างความเข้มแข็งชมรมแรงงานนอกระบบในครั้งนี้จัดขึ้นโดยสํานักงานสวัสดิการและคุ้มครองแรงงานจังหวัดเพชรบุรีเพื่อเป็นการเสริมสร้างภาคีเครือข่ายแรงงานนอกระบบร่วมเป็นกลไกในการขับเคลื่อนภารกิจของกรมสวัสดิการและคุ้มครองแรงงานและมีส่วนร่วมในการพัฒนาการทํางานที่มีคุณค่าสามารถเข้าถึงสิทธิและการให้บริการทางสังคมพร้อมทั้งได้รับการคุ้มครองอย่างทั่วถึงและเป็นธรรมสํานักงานสวัสดิการและคุ้มครองแรงงานจังหวัดเพชรบุรีจึงมีกระบวนการส่งเสริมความเข้มแข็งและพัฒนาเครือข่ายแรงงานนอกระบบให้มีองค์ความรู้และทักษะด้านความปลอดภัยอาชีวอนามัยและสภาพแวดล้อมในการทํางานรวมทั้งสามารถนําไปประยุกต์ใช้ในดํารงชีวิตและถ่ายทอดองค์ความรู้ให้แก่ผู้ที่เกี่ยวข้องได้ต่อไป
+++++++++++++++++++
กองเผยแพร่และประชาสัมพันธ์
19มกราคม2566
รัฐบาลไทย-ข่าวทำเนียบรัฐบาล-นายกรัฐมนตรีให้ความสำคัญ “วันกองทัพไทย” 18 มกราคม น้อมรำลึกถึงพระมหากรุณาธิคุณวีรกรรมความกล้าหาญ ของสมเด็จพระนเรศวรมหาราช พร้อมร่วมรำลึกถึงเหล่าบรรพชนไทย
วันพุธที่ 18 มกราคม 2566
18/01/2566
นายกรัฐมนตรีให้ความสําคัญ “วันกองทัพไทย” 18 มกราคม น้อมรําลึกถึงพระมหากรุณาธิคุณวีรกรรมความกล้าหาญ ของสมเด็จพระนเรศวรมหาราช พร้อมร่วมรําลึกถึงเหล่าบรรพชนไทย
โฆษกรัฐบาลเผย นายกรัฐมนตรีให้ความสําคัญ “วันกองทัพไทย” 18 มกราคม น้อมรําลึกถึงพระมหากรุณาธิคุณวีรกรรมความกล้าหาญ ของสมเด็จพระนเรศวรมหาราช พร้อมร่วมรําลึกถึงเหล่าบรรพชนไทยที่เสียสละเลือดเนื้อและชีวิต ปกป้องเอกราชอธิปไตยของชาติ
วันที่ 18 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า ในโอกาส “วันกองทัพไทย” 18 มกราคม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับวันกองทัพไทย ที่นับเป็นวันสําคัญอีกวันหนึ่งในวงการทหารของไทย โดยนายกรัฐมนตรีขอร่วมน้อมรําลึกในพระมหากรุณาธิคุณถึงวีรกรรมความกล้าหาญของสมเด็จพระนเรศวรมหาราช ที่ทรงกระทํายุทธหัตถี ปกป้องเอกราชและแผ่นดินไทย พร้อมร่วมรําลึกถึงเหล่าบรรพชนไทย ที่เสียสละเลือดเนื้อและชีวิต ปกป้องเอกราชอธิปไตยของชาติ
“นายกรัฐมนตรีขอส่งความระลึกถึงและความปรารถนาดีมายังพี่น้องทหารหาญและครอบครัวทุกคน ที่ร่วมปฏิบัติหน้าที่ ด้วยความเสียสละ สนับสนุนและเป็นกําลังใจให้กันและกัน ในการทําหน้าที่ป้องกันประเทศ การรักษาความมั่นคงภายใน การรักษาความสงบเรียบร้อยในประเทศ การปกป้องสถาบันพระมหากษัตริย์ การรักษาผลประโยชน์ของชาติ การพัฒนาประเทศและการช่วยเหลือประชาชนต่อเนื่องที่ผ่านมา พร้อมทั้งนายกรัฐมนตรีขอให้ข้าราชการทหารและกําลังพลทุกนาย มีความภาคภูมิใจในเกียรติและศักดิ์ศรีของความเป็นทหาร ยึดมั่นและรักษาสัจจะวาจาที่ให้ไว้ต่อการเป็นทหารสืบไป รวมทั้งขอให้ข้าราชการทหารและกําลังพลทุกนาย เป็นกําลังที่เข้มแข็ง เพื่อร่วมกันปกป้องเอกราช อธิปไตยและผลประโยชน์ของชาติให้มั่นคงถาวรสืบไป” นายอนุชาฯ กล่าว
ทั้งนี้ ราชกิจจานุเบกษา เล่ม 123 ตอนที่ 100ง หน้า 1/26 กันยายน 2549 ได้ลงประกาศสํานักนายกรัฐมนตรี เรื่อง การเปลี่ยนแปลงวันกองทัพไทย ความว่า ตามประกาศสํานักนายกรัฐมนตรี ลงวันที่ 23 มิถุนายน 2523 กําหนดวันที่ 25 มกราคม เป็นวันกองทัพไทย นั้น บัดนี้ กระทรวงกลาโหมเห็นสมควรให้เปลี่ยนแปลงกําหนดวันกองทัพไทย จากวันที่ 25 มกราคม เป็นวันที่ 18 มกราคม เพื่อให้สอดคล้องกับมติคณะรัฐมนตรีที่กําหนดให้วันที่ 18 มกราคมของทุกปี เป็นวันยุทธหัตถีและวันรัฐพิธี แทนวันที่ 25 มกราคม คณะรัฐมนตรีจึงได้มีมติเมื่อวันที่ 22 สิงหาคม 2549 เห็นชอบให้เปลี่ยนแปลงกําหนดวันกองทัพไทย จากวันที่ 25 มกราคมของทุกปี เป็นวันที่ 18 มกราคมของทุกปี และอนุมัติให้ข้าราชการและลูกจ้างในสังกัดกระทรวงกลาโหม หยุดราชการในวันกองทัพไทยได้ 1 วันประกาศ ณ วันที่ 23 สิงหาคม พ.ศ. 2549
รัฐบาลไทย-ข่าวทำเนียบรัฐบาล-ทอท. รับมอบโล่รางวัลเกียรติยศ ASEAN’s Top Corporate Brand 2022
วันพฤหัสบดีที่ 19 มกราคม 2566
ทอท. รับมอบโล่รางวัลเกียรติยศ ASEAN’s Top Corporate Brand 2022
...
ทอท. รับมอบโล่รางวัลเกียรติยศ ASEAN’s Top Corporate Brand 2022
นายนิตินัย ศิริสมรรถการ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) (ทอท.) กระทรวงคมนาคม รับมอบโล่รางวัลเกียรติยศ ASEAN’s Top Corporate Brand 2022 จากศาสตราจารย์ ดร.บัณฑิต เอื้ออาภรณ์ อธิการบดี จุฬาลงกรณ์มหาวิทยาลัย ในฐานะที่ ทอท. ได้รับผลการประเมินในปี พ.ศ.2565 เป็นบริษัทที่มีมูลค่าแบรนด์องค์กรสูงสุดในประเทศไทย ในงาน ASEAN and Thailand’s Top Corporate Brands 2022 เมื่อวันที่ 18 มกราคม 2566 ณ หอประชุมจุฬาลงกรณ์มหาวิทยาลัย โดย ทอท. เป็นองค์กรที่มีมูลค่าแบรนด์สูงสุด 22,928 ล้านเหรียญสหรัฐฯ หรือ 767,669 ล้านบาท
ทั้งนี้ งานดังกล่าวจัดขึ้นโดยคณะพาณิชยศาสตร์และการบัญชี จุฬาลงกรณ์มหาวิทยาลัย เพื่อประกาศผลวิจัยองค์กรที่มีมูลค่าแบรนด์องค์กรสูงสุดในหมวดธุรกิจของทุกอุตสาหกรรมในประเทศไทย รวมทั้งบริษัทที่จดทะเบียนในตลาดหลักทรัพย์ของ ASEAN ประจําปี 2565
รัฐบาลไทย-ข่าวทำเนียบรัฐบาล-เริ่มวันนี้ ขสมก.จัดรถ Shuttle Bus บริการฟรี! เชื่อมต่อสถานีกลางกรุงเทพอภิวัฒน์-หัวลำโพง ตั้งแต่เวลา 04.30-23.00 น.
วันพฤหัสบดีที่ 19 มกราคม 2566
19/01/2566
เริ่มวันนี้ ขสมก.จัดรถ Shuttle Bus บริการฟรี! เชื่อมต่อสถานีกลางกรุงเทพอภิวัฒน์-หัวลําโพง ตั้งแต่เวลา 04.30-23.00 น.
เริ่มวันนี้ ขสมก.จัดรถ Shuttle Bus บริการฟรี! เชื่อมต่อสถานีกลางกรุงเทพอภิวัฒน์-หัวลําโพง ตั้งแต่เวลา 04.30-23.00 น.
วันที่ 19 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่การรถไฟแห่งประเทศไทย ได้ปรับเปลี่ยนสถานีต้นทางปลายทางของขบวนรถไฟทางไกล สายเหนือ ใต้ อีสาน ทั้งขบวนรถด่วนพิเศษ รถด่วน รถเร็ว จํานวน 52 ขบวน มาที่สถานีกลางกรุงเทพอภิวัฒน์ โดยเริ่มจะจําหน่ายตั๋วโดยสารอย่างเต็มรูปแบบ ตั้งแต่ 19 มกราคม นี้ เป็นต้นไป
นางสาวรัชดา กล่าวว่า องค์การขนส่งมวลชนกรุงเทพ (ขสมก.) ได้จัดเดินรถ Shuttle Bus บริการฟรี! เส้นทาง “สถานีกลางกรุงเทพอภิวัฒน์-สถานีรถไฟกรุงเทพ (หัวลําโพง) (ทางด่วน)” รองรับการเปิดให้บริการรถไฟทางไกล จํานวน 52 ขบวน ที่สถานีกลางกรุงเทพอภิวัฒน์ ตั้งแต่วันที่ 19 มกราคม เป็นต้นไป เพื่ออํานวยความสะดวกให้แก่ประชาชนในการเดินทาง เชื่อมต่อระหว่างสถานีรถไฟทั้ง 2 แห่ง
สําหรับรถ Shuttle Bus ที่ให้บริการฟรีนี้ มีจํานวน 6 คัน เป็นรถโดยสารปรับอากาศ NGV แบบชานต่ํา (Low Floor) มีท่าต้นทาง 2 แห่ง คือ สถานีกลางกรุงเทพอภิวัฒน์ และสถานีรถไฟกรุงเทพ (หัวลําโพง) ให้บริการตั้งแต่เวลา 04.30-23.00 น. โดยปล่อยรถคันแรกจากสถานีกลางกรุงเทพอภิวัฒน์ และสถานีรถไฟกรุงเทพ (หัวลําโพง) เวลา 04.30 น. ความถี่ในการปล่อยรถ ทุกๆ 30 นาที หรือตามจํานวนเที่ยวที่ขบวนรถไฟมาถึงสถานี ทั้งนี้ เฉพาะวันที่ 19 มกราคม 2566 จะให้บริการตั้งแต่ เวลา 12.00-23.00 น. สอบถามข้อมูลเพิ่มเติมทื่ สายด่วน ขสมก. โทร.1348
"รัฐบาลเล็งเห็นถึงความสําคัญของการพัฒนาโครงสร้างพื้นฐานด้านคมนาคมขนส่งเพื่อรองรับการเดินทางของประชาชนให้มีประสิทธิภาพ และแก้ไขปัญหาด้านการจราจร เชื่อมต่อการเดินทางจากใจกลางกรุงเทพมหานครสู่ปริมณฑล รวมถึงเชื่อมโยงต่อไปยังทุกภูมิภาคทั่วประเทศ ยกระดับคุณภาพชีวิต มุ่งพัฒนาประเทศอย่างบูรณาการ" นางสาวรัชดา ย้ํา
รัฐบาลไทย-ข่าวทำเนียบรัฐบาล-“ธนกร”ฟิตจัด เตรียมลงพื้นที่ จ.ภูเก็ต ติดตามการแก้ปัญหาน้ำท่วม ขับเคลื่อนการท่องเที่ยว ร่วมกิจกรรมสื่อสร้างสรรค์ รัฐ-ประชาชน 20 ม.ค. นี้
วันพฤหัสบดีที่ 19 มกราคม 2566
19/01/2566
“ธนกร”ฟิตจัด เตรียมลงพื้นที่ จ.ภูเก็ต ติดตามการแก้ปัญหาน้ําท่วม ขับเคลื่อนการท่องเที่ยว ร่วมกิจกรรมสื่อสร้างสรรค์ รัฐ-ประชาชน 20 ม.ค. นี้
“ธนกร”ฟิตจัด เตรียมลงพื้นที่ จ.ภูเก็ต ติดตามการแก้ปัญหาน้ําท่วม ขับเคลื่อนการท่องเที่ยว ร่วมกิจกรรมสื่อสร้างสรรค์ รัฐ-ประชาชน 20 ม.ค. นี้
วันนี้ ( 19 มกราคม 2566 ) นาย ธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า ตนจะลงพื้นที่เพื่อตรวจราชการเพื่อติดตามการแก้ไขปัญหาน้ําท่วมและติดตามการขับเคลื่อนการท่องเที่ยวชุมชนย่านเมืองเก่าจังหวัดภูเก็ต และร่วมกิจกรรมสื่อสร้างสรรค์ รัฐ-ประชาชน โดยกรมประชาสัมพันธ์ ณ จังหวัดภูเก็ต ในวันศุกร์ที่ 20 มกราคม 2566 โดยมีกําหนดการ ดังนี้
เวลาประมาณ 11.30 น. ติดตามการแก้ไขปัญหาน้ําท่วมชุมชนเมืองภูเก็ตและชุมชนรัษฎา (ซอยพะเนียง หมู่ 5 ตําบลรัษฎา อําเภอเมือง จังหวัดภูเก็ต ซึ่งรัฐบาลได้ให้ความสําคัญกับการแก้ไขปัญหาน้ําท่วมในจังหวัดภูเก็ต เนื่องจากเป็นแหล่งท่องเที่ยวและพื้นที่ทางเศรษฐกิจที่สําคัญของประเทศ ทั้งนี้ จะมีการติดตามดําเนินการแก้ไขปัญหาน้ําท่วมอย่างยั่งยืน ซึ่งที่ผ่านมาได้มีการศึกษาและกําหนดแนวทางการแก้ไขปัญหาน้ําท่วมชุมชนของจังหวัดภูเก็ต รวมถึงดําเนินการจัดสรรงบประมาณเพื่อบรรเทาปัญหาในพื้นที่เมืองภูเก็ตแล้ว
จากนั้นเวลา 14.00 น. ติดตามการขับเคลื่อนการท่องเที่ยวชุมชนย่านเมืองเก่า บริเวณบ้านเลขที่ 92 ถนนกลาง ตําบลตลาดใหญ่ อําเภอเมือง จังหวัดภูเก็ต เพื่อติดตามการพัฒนาแหล่งท่องเที่ยวทางวัฒนธรรม ตลอดจนการนําภูมิปัญญาและภูมิทางวัฒนธรรมของชุมชนมาต่อยอดให้เกิดคุณค่าและมูลค่าอย่างสร้างสรรค์ และในเวลาประมาณ 15.00 น. จะเป็นการร่วมผลิตรายการ “ฟังชัด ๆ ถนอมจัดให้” ตอน “ล้อมวงแหลง แบ่งกันเล่า” ณ ศาลากลางจังหวัดภูเก็ต อําเภอเมือง จังหวัดภูเก็ต
“การลงพื้นที่จังหวัดภูเก็ตในครั้งนื้ ถือเป็นการลงพื้นที่ตรวจราชการและผลักดันนโยบายของรัฐบาลและติดตามการใช้การสื่อสารของรัฐเพื่อรับฟังและก่อให้เกิดการเปลี่ยนแปลง ซึ่งเป็นนโยบายที่ผมต้องการให้สื่อเป็นเครื่องมือสื่อสารสองทางในการรับฟังและแลกเปลี่ยน เพื่อบรรเทาทุกข์ชาวบ้าน” นายธนกร กล่าว
รัฐบาลไทย-ข่าวทำเนียบรัฐบาล-หารือแนวทางการขับเคลื่อนการพัฒนาระบบราชการ
วันพฤหัสบดีที่ 19 มกราคม 2566
หารือแนวทางการขับเคลื่อนการพัฒนาระบบราชการ
หารือแนวทางการขับเคลื่อนการพัฒนาระบบราชการ
19 ม.ค. 2566 - ศ.พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือแนวทางการขับเคลื่อนการพัฒนาระบบราชการ ระหว่าง สํานักงานคณะกรรมการพัฒนาระบบราชการ (ก.พ.ร.) และกระทรวงดิจิทัลเพื่อเศรษฐกิจและสังคม (ดีอีเอส) โดยมีนางสาวอ้อนฟ้า เวชชาชีวะ เลขาธิการ ก.พ.ร. และคณะผู้บริหาร หน่วยงานในสังกัดกระทรวงดีอีเอส รวมทั้งเจ้าหน้าที่ที่เกี่ยวข้อง เข้าร่วม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
__________________